สวัสดีค่ะ คือพอดีหนูมีตกขาวเยอะมาก แล้วประจำเดือนไม่มา1เดือน ตอนนี้รู้สึกปวดท้องน้อย ล่างขวา อยากทราบว่ามันคืออาการอะไรค่ะ
สวัสดีค่ะ ประจำเดือนมาช้าอาจมีสาเหตุได้จาก-การตั้งครรภ์-มีพังผืดในมดลูกกรณีเคยขูดมดลูกมาก่อน-ถุงน้ำในรังไข่-ความเครียด การพักผ่อนน้อย-โรคประจำตัวอื่นเช่นโรคไทรอยด์แนะนำว่าถ้ามีเพศสัมพันธ์ที่ไม่ได้ป้องกันในรอบเดือนที่ผ่านมา ควรซื้อชุดตรวจการตั้งครรภ์มาตรวจเองเบื้องต้น สามารถให้ผลบวกได้ตั้งแต่ 10-14 วันนับจากวันที่มีการปฏิสนธิ หากไม่แน่ใจในผลตรวจและยังไม่ทราบสาเหตุของการที่ประจำเดือนไม่มาควรปรึกษาสูตินรีแพทย์เพิ่มเติมค่ะตกขาวที่มามากนั้น หากเป็นตกขาวสีขาว ไม่มีสี ไม่มีกลิ่นก็คือตกขาวที่เป็นปกติ น่าจะไม่มีสาเหตุอะไร แต่ถ้าเป็นตกขาวที่สีหรือกลิ่นผิดปกติ มีเลือดปน หรือเป็นก้อนข้นคล้ายนมบูดอันนี้น่าจะเกิดจากการติดเชื้อในช่องคลอดเช่นเชื้อรา แบคทีเรีย โพรโทซัวร่วมกับมีปวดหน่วงท้องน้อยล่างขวาควรไปตรวจเพิ่มเติมกับสูตินรีแพทย์เช่นกัน เพราะอาจมีการติดเชื้อในอุ้งเชิงกรานสตรีได้การมีตกขาวมากไม่ได้เป็นสัญญาณว่าตั้งครรภ์ค่ะ บ่งบอกถึงความผิดปกติในช่องคลอดหรือปากมดลูกเป็นส่วนใหญ่ค่ะ